Helle Hammer

Helle Hammer (født 22. september 1965) er en norsk næringslivsleder og politiker (H).

Hun har examen artium fra Ajer videregående skole fra 1984 og er utdannet handelsøkonom fra Handelsakademiet fra 1989. Hammer var byrådssekretær i Oslo 1991–1992 og politisk rådgiver for Oslo Høyres bystyregruppe 1992–1996. Deretter hadde hun forskjellige stillinger som rådgiver, avdelingsleder og direktør i Norges Rederiforbund 1995–2001. Videre var hun statssekretær i Nærings- og handelsdepartementet 2001–2004 (konstituert 2004–2005) og statssekretær i Finansdepartementet 2004–2005, herunder også en periode som norsk viseguvernør i Den europeiske bank for gjenoppbygning og utvikling (EBRD) fra 2002. Hun var direktør ved Innovasjon Norges kontor i Houston 2005–2007 og er administrerende direktør i den nordiske sjøforsikringsforeningen Cefor fra 2007, styremedlem i Maritimt Forum fra 2007 og medlem av Oslo Høyres representantskap fra 2010.

Eksterne lenker 
 

Statssekretærer fra Høyre
Norske næringslivsledere
Norske siviløkonomer
Personer fra Hamar kommune
Personer tilknyttet Innovasjon Norge